32001D0905
L 335/22
JURNALUL OFÍCIAL AL UNIUNII EUROPENE
DECIZIA COMISIEI
din 18 decembrie 2001
de aprobare a programului de eradicare a bolii Aujeszky prezentat de Belgia și Țările de Jos, privind garanțiile suplimentare pentru porcinele destinate Belgiei și Țărilor de Jos și de modificare a Deciziei 93/244/CEE și a Deciziei 2001/618/CE
[notificată cu numărul C(2001) 4384]
(2001/905/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind problemele de sănătate animală care afectează schimburile intracomunitare cu bovine și porcine (1), modificată și actualizată ultima dată prin Directiva 2000/20/CE (2), în special articolul 9 alineatul (2),
întrucât:
(1)
Garanțiile suplimentare privind punerea în aplicare a programelor de eradicare a bolii Aujeszky aplicabile schimburile intracomunitare cu porcine și lista teritoriilor din statele membre în care sunt puse în practică programe de control aprobate, sunt stabilite în Decizia 93/244/CEE a Comisiei (3), astfel cum a fost modificată ultima dată prin Decizia 2001/746/CE (4), care, de la 1 iulie 2002, se abrogă și se înlocuiește cu dispozițiile Deciziei 2001/618/CE (5), astfel cum a fost modificată prin Decizia 2001/746/CE.
(2)
Prin intermediul scrisorilor din data de 14 septembrie 2001, respectiv 18 octombrie 2001, Belgia și Țările de Jos au prezentat Comisiei informații privind programul lor de control și eradicare a bolii Aujeszky. Programele ar trebui să permită eradicarea în viitor a bolii Aujeszky pe teritoriul Belgiei și Țărilor de Jos.
(3)
Comisia a examinat programele în conformitate cu articolul 9 alineatul (2) din Directiva 64/432/CEE. Programele îndeplinesc criteriile stabilite la articolul 9 alineatul (1) din directiva menționată anterior și pot fi, în consecință, aprobate.
(4)
Deciziile 93/244/CEE și 2001/618/CE trebuie modificate pentru a include teritoriile Belgiei și Țărilor de Jos pe lista teritoriilor statelor membre sau a regiunilor acestora unde sunt puse în puse în practică programe aprobate de control al bolii, astfel încât Belgia și Țările de Jos să poată solicita anumite garanții pentru schimburile intracomunitare cu porcine.
(5)
Autoritățile din Belgia și Țările de Jos aplică, pentru transportul național de porcine, reguli cel puțin echivalente cu cele prevăzute de garanțiile suplimentare stabilite de legislația comunitară.
(6)
Cu toate acestea, aceste garanții suplimentare nu pot fi solicitate statelor membre sau regiunilor statelor membre în care nu s-au înregistrat cazuri de boala Aujeszky.
(7)
Măsurile prevăzute de prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Programele prezentate de Belgia și Țările de Jos pentru eradicarea bolii Aujeszky se aprobă.
Garanțiile suplimentare pe care Belgia și Țările de Jos le pot solicita în schimburile intracomunitare cu porcine sunt, până la 1 iulie 2002, cele prevăzute în Decizia 93/244/CEE, iar după această dată cele prevăzute în Decizia 2001/618/CE cu modificările ulterioare.
Articolul 2
Textele din anexa I la Decizia 93/244/CEE și anexa II la Decizia 2001/618/CE se înlocuiesc cu textul din anexa la prezenta decizie.
Articolul 3
Prezenta decizie se aplică de la 1 ianuarie 2002.
Articolul 4
Prezenta decizie se adresează statelor membre.
Adoptată la Bruxelles, 18 decembrie 2001.